Genesing is ‘n proses – Bondels Gedagtes
Genesing is ‘n proses
Date: Jan 3, 2019Author: Bondelsgedagtes 27 Comments
Dit is seker natuurlik dat die meeste mense nou in hierdie tyd terug kyk op die vorige jaar. Ek wou nie regtig nie maar twee insidente, sommer hier aan die begin van die nuwe jaar, noodsaak my om na ‘n paar goed te kyk. Dit forseer my om terug te kyk na 2018. Daar was baie wat ek liefs sal wou vergeet en baie waaroor ek regtig dankbaar is.
Ek wou ook nie weer skryf oor narsisme en my wegbreek nie. Maar as gevolg van die twee insidente, moet ek dit bekyk, bevoel, beskryf. Ek moet dit uit my gestel kry. Juis omdat dit my laat voel het wat ek nie weer wou voel nie, het ek weer besef ; genesing is ‘n proses. En ek is nog in die proses…
Tipies in die aard van ‘n narsis, kontak hy my na maande van stilte. In die loop van whatsapp gesprekke, oefen ek my muscles wat ek intussen geleer het tydens my genesings proses. Ek bly versigtig en reaggeer nie tipies soos in die verlede nie. Ek weet nou dat sommige van my “responses” uit die verlede het eintlik sy narsisme gevoed. Ek kon agter kom dat my antwoorde op sy whatsapp boodskappe hom verwar en uit eindelik kwaad maak. ‘n Narsis haat dit om beheer te verloor oor sy slagoffer. Eers probeer hy my “lovebomb” en toe dit nie werk nie, die “gaslight” en daarna die manupilasie en controling tegniek. Dan volg die beskuldigings en skuld gevoelens.
Hy het ook intussen agter gekom dat hy geblok is op facebook en is woedend. Aanvallend, “demand” hy antwoorde en probeer my oorreed om weereens sy begeertes te vervul. Ek weier om myself te verdedig of verduidelik. Ek weier om toe te gee aan sy eise en reaggeer glad nie op sy uitlatings. Dit het tot gevolg dat hy begin praat oor egskeiding in die hoop dat ek sal sê nee, verkrummel en toegee aan sy eise. Dat ek al vele kere die proses wou begin, onthou hy skeinbaar nie. Toe ek sê ja asb, kan ons maar die proses begin droog sy boodskappe op. Ons is terug by stilte. Hoekom praat ek met hom hoegenaamd vra jy? Bly jy vra – want ek het sy samewerking nodig vir die egskeiding.
In dieselfde tyd gebeur die tweede insident. ‘n Vroulike familie lid, naby aan my, oorskrei steeds na vele gesprekke my boundaries. Ten spyte van die feit dat ek graag ‘n gesonde positiewe verhouding met die persoon wil hê, is ek op ‘n plek waar ek ‘n streep in die stof getrek het. Sy is “clueless” oor wat sy aanvang, alles “in the name of”: ek het net goed bedoel. Ek het al vele kere met haar hieroor gesels, beide mooi sag en liefies, sowel as kwaai en ferm. Sy hou my genesings proses dop en wil aktief betrokke daarby wees terwyl sy nie die “tools” het daarvoor nie en ek geensins veilig is by haar nie. Ek word gereeld deur haar bespreek by vriend en vyand en sy skroom nie om haar persoonlike opinie te lug nie. Deur die loop van 2018 was sy direk en indirek verantwoordelik vir baie ongemaklike situasies in my lewe. Maande gelede het ek reeds besluit om geen persoonlike detail van my lewe met haar te deel nie en hou ek haar vriendeik op ‘n afstand, sover moontlik. Dis ook sy wat vir my hierdie skakel gestuur het. Snaaks genoeg is dit ‘n puik skakel met waardevolle inligting. Hy is nie net ‘n ag siestog shame, pleister plakker nie, hy gee praktiese raad en is op die man af. Waar kry sy die skakel? Bly jy vra – by iemand wat bevryding en berading doen. Nadat sy met die persoon oor my gaan praat het en nou wil die vrou my sien…. need I say more……
Ek moes myself in die oë kyk en voel wat ek voel. Ek moes kyk na wat ek voel en hoekom. Ek moes besluit wat om met al hierdie voel te maak. Ek moes uitvind wat is die volgende stap na genesing. Niks van dit is maklik nie. Nee, ek wil nie hê jy moet my jammer kry nie. Asseblief nie. Ek skryf dit om myself te help. En hopelik vir iemand wat ook hierdeur gaan. Vandag is nie so ‘n maklike dag nie. Maar ek is nie hopeloos en moedeloos nie. Ek is besig met die proses. Ek vorder. Vandag is dalk sleg maar more, more gaan beter wees…
Watch “Breaking the “Trauma Bond” to the Narcissist through enhanced Emotional Literacy and being an adult” on YouTube
Previous Previous post: Melodie
Next Next post: A Lonely Shephard
27 thoughts on “Genesing is ‘n proses”
Treetjie vir treetjie
Dink vandag nogal baie aan jou.
Dankie vriendin, nou weet jy hoekom..
Jan 3, 2019 at 11:38 am
Dankie vir jou Una xx
Klink vir my dis tyd vir jou om te skilder…? Beste medisyne vir sulke dae en dan maak jy en jou kuns alleen saak! Geen mens kan jou daar kry nie…dis jy alleenlik jy…en all the rest of it will come to pass!?!
Jy is reg, ek het self daaraan gedink om na werk die kwaste af te stof…
Jô, dis ‘n harde pad.
Bondels…jy is op die regte pad…daai grondsinkplaat ene, maar een van die dae slaat jy weer die highway! Bly net in die regte voertuig…daai 4×4 met die groot wiele, die stewige een!
Hoe wens ek ek kon hierdie blog met my dogter deel, wat al vir jare aan en af in verhouding met ‘n narsis is.
Sy is nie eens met die vent getroud nie, hy het ook nog nooit plan gehad om met haar te trou nie, maar haar interafhanklike persoonlikheid maak dat sy nie finaal kan aanbeweeg nie en dit streel sy ego op die beste van tye – dit breek my hart in stukke maar ek kners maar op my tande en bid vir die dag dat sy finaal met hom breek, selfs in die hoedanigheid van “slegs vriende” want selfs in die hoedanigheid is sy houvas stewig en gryp hy blits vinnig in sodra dit lyk of sy dalk iemand in haar lewe het en raai wat…. sy val elke keer daarvoor!
Sjoe ek kan dink hoe erg dit vir jou as ma moet wees om dit te sien! Jy is welkom om dit te deel. Wees jy net ‘n veilige plek vir haar en hou aan bid. Ek sit haar op my gebeds lys en bid saam met jou…
Dankie – die meeste mense skud net hul kop en sê reguit sy is eenvoudig en verkies dit so. Veral my suster is vol veroordeling en basies kan en wil ek haar nie eens antwrd nie. My wereld is ongelukkig vol grys areas…
Niemand het die reg om te judge nie. En eerlikwaar, niemand of bitter min mense verstaan die onmenslike houvas wat so mens op sy slagoffer het. Al sou sy wou wegkom is dit bitter bitter moeilik. Jy hoef nie jou suster te antwoord nie. Wees jy net nou ‘n veilige plek vir jou dogter sodat sy n brug het om oor te ontsnap as sy dit nodig het. Sou jy my eendag nodig kry, weet jy waar om my te kry. Hester en Una het my whatsapp nommer…
Baie dankie – op die beste van tye sukkel ek en sy want sy vermy ons al hoe meer. Sy maak dit baie moeilik vir my en dan raak ek bitter want hoe is dit dat ‘n hoog intelligente vrou wat rerig nog mooi is ook, wat nie getroud is nie so oordeelsfout kon begaan. Want vir 7jr is dit ‘n rollercoaster waarop ek en haar pa saam met haar is, waarvan elkeen v ons elke nou en dan afspring en sê nie verder nie – waar onsself familie goed begin vermy oor al die vraery ens. Ag weet jy ek gaan nie eers verder hier skryf nie. Ek sal wel eendag jou nr kry net vir in geval v nood. 🤗 ek is baie bly jy kon uit die verhouding breek want waaragtag daai tipe mens sorg dat hulle nooit verloor nie al verg dit wat ookal. Als in hierdie lewe gaan oor wen vir hulle en natuurlik hulle eie beeld.
Die houvas wat so iets op mens het is baie moeilik. Juis omdat sy so lank al op hierdie rollercoaster is sal dit n wonderwerk kos om haar af te kry. Ek bid saam. Sterkte, hoop jy praat gou weer met my
Jan 18, 2019 at 11:11 am
Sjoe dis ‘n amasing stuk. Help beslis ek kon baie identifiseer
Ek is soooo bly jy kon die link lees. Ek het ook gedink dit is so goeie beskrywing.
Jan 22, 2019 at 4:36 am
Ja baie dankie, dit help baie
ek hoop jy kan op hierdie link ingaan ek kon met so baie goed identifiseer daar waar ek my kosbare kind sien x
Een dag op ‘n slag. Ek is trots op jou dat jy, jou man staan. Well done!
Jammer-kry is glad nie die gevoel wat hierdie skrywe opwek nie. Inteendeel, dit is ‘n sterk, bemagtigende skrywe. Ek haal my hoed af vir jou. Persoonlike groei is soms so seer, soos ‘n roos wat gesnoei word. Maar die rose wat volg is mooier en meer as ooit tevore.
Jan 5, 2019 at 6:17 am
Jy is reg, jou roos prentjie is absoluut waar. Seer, maar nodig. Dankie vir jou insette